Кожевников йорто

Кожевников йорто —  килем йорто,  1834 —1835 йылдарҙа архитектор П. Ф. Воцкий проекты буйынса рус  классицизмы стилендә  төҙөлгән. Йорт  Санкт-Петербург ҡалаһында  Невский проспекты, 51 адресы буйынса урынлашҡан. Йорт беҙҙең көндәргә тиклем  үҙгәрешһеҙ тиерлек килеп еткән.

 Тарихы 
Йорт 1834 —1835 йылдарҙа   гвардия поручигы Кожевников өсөн архитектор  П. Ф. Воцкий тарафынан төҙөлгән.

1855 —1856 йылдарҙа  йорттоң бер  фатирында Иван Александрович  Гончаров йәшәгән. Яҙыусы тап бында «Обломов»  романы өҫтөндә эшләй. 

XX быуаттың башында йортто беренсе гильдиялы сауҙагәр  Соловьев һатып ала, шул ваҡытҡа ул  Невский проспекты районында бер нисә ҡоролма хужаһы була, ул айырым йортта   «Ҙур Төньяҡ» ҡунаҡханаһының филиалын һәм «Мулен Руж» синематографын (кинотеатр) аса.  Шулай уҡ Кожевниковтың элекке йортонда төрлө ваҡыттарҙа П. Ефимовтың банк йорто һәм Скороход» ширҡәтенең аяҡ кейемдәре магазины урынлаша. 

1928 йылға ҡарата йортта Петербург рәссамы Хидекель Юрий Михайловичтың «Красная светопись» фото-сәнғәт студияһы  урынлашҡан.

Әлеге ваҡытта йортта «Дельта» сәнғәт  галереяһы урынлашҡан.
.

 Иҫкәрмәләр 

 Әҙәбиәт 



 Һылтанмалар 



Категория:Санкт-Петербургтың архитектура һәйкәлдәре
Категория:Википедия:Тура мәҡәләлә булған Викиһаҡлағысҡа һылтанма
Категория:Википедия:Статьи с переопределением значения из Викиданных
Категория:Биналар һәм ҡоролмалар
Категория:Санкт-Петербургтың иҫтәлекле урындары